Viens veids, kā izmainīt mūsu gēnus, ir izveidot jaunus;
to tik eleganti parādīja Kregs Venters.
Cits veids ir izmainīt mūsu dzīvesveidu.
Mēs pašlaik uzzinām, cik iespaidīgas un dinamiskas šīs izmaiņas var būt,
ka jums nav ilgi jāgaida, lai ieraudzītu to nestos augļus.
Kad jūs ēdat veselīgāk, pārvaldāt stresu, vingrojat un vairāk mīlat,
jūsu smadzenes patiešām saņem lielāku asins pieplūdi un vairāk skābekļa.
Vēl vairāk, jūsu smadzenes kļūst izmērāmi lielākas.
Lietas, kuras mēs uzskatījām par neiespējamām tikai pirms dažiem gadiem,
tagad var patiešām tikt izmērītas.
To saprata Robins Viljamss
dažus gadus pirms mums pārējiem.
Ir šis tas, ko varat darīt,
lai liktu savām smadzenēm audzēt jaunas smadzeņu šūnas.
Dažas no manām mīļākajām lietām, kā šokolāde un tēja, mellenes,
alkohols nelielās devās, stresa pārvaldīšana
un kanaboīdi, kuri ir marihuānā.
Es esmu tikai ziņnesis.
(Smiekli)
Par ko mēs runājām?
(Smiekli)
Un citas lietas, kuras var visu padarīt sliktāku,
kuras var likt jums zaudēt smadzeņu šūnas.
Ierastie aizdomās turami kā piesātinātie tauki un cukurs,
nikotīns, opiāti, kokaīns, pārlieku daudz alkohola un hronisks stress.
Jūsu āda saņem lielāku asins pieplūdi, jums mainot savu dzīvesveidu.
Līdz ar to jūs novecojat lēnāk, jūsu āda tik daudz nekrunkojas.
Jūsu sirdij pieplūst vairāk asiņu.
Mēs esam parādījuši, ka jūs patiešām varat izdziedēt sirds saslimšanas.
Ka šīs aizsprostotās artērijas, kuras jūs redzat augšējā kreisajā attēlā,
vien gada laikā kļūst izmērāmi mazāk aizsprostotas.
Un sirds PET skenera attēlā apakšējā kreisajā pusē
zilā krāsa nozīmē asins plūsmu.
Gadu vēlāk, oranžā un baltā krāsa ir maksimālā asins plūsma.
Mēs esam parādījušu, ka jūs spējat apturēt un pagriezt atpakaļ progresiju
pirmajām prostatas vēža stadijām un, piedevām, krūts vēzim,
vienkārši veicot šīs izmaiņas.
Mēs esam atklājuši, ka audzēju augšana in vitro tika apturēta
70 procentiem no grupas, kura veica šīs izmaiņas,
salīdzinājumā ar vien deviņiem procentiem kontrolgrupā.
Šīs atšķirības bija ļoti nozīmīgas.
Pat jūsu reproduktīvie orgāni saņem lielāku asins pieplūdi,
līdz ar to palielinot dzimumspēju.
Viena no visefektīvākajām pretsmēķēšanas reklāmām,
kuru izveidoja Veselības aprūpes departaments,
parādīja, ka nikotīns, kas sašaurina jūsu artērijas,
var izraisīt sirdstrieku vai insultu,
bet tas var arī radīt impotenci.
Puse no vīriešiem, kuri smēķē, ir impotenti.
Vai tas ir seksīgi?
Mēs grasāmies arī publicēt pētījumu,
kas parāda, ka jūs varat izmainīt gēnu ekspresiju vīriešos ar prostatas vēzi.
Šo te sauc par karstuma karti.
Dažādās krāsas un pa labi ir dažādi gēni.
Mēs atklājām, ka vairāk nekā 500 gēnu bija izmainījušies uz labu,
tā rezultātā aktivizējot labos gēnus, gēnus, kuri novērš slimību,
izslēdzot gēnus, kuri slimību veicina.
Manuprāt, šis atklājums ir patiešām ļoti nozīmīgs,
dodot daudziem cilvēkiem jaunu cerību un jaunas izvēles iespējas.
Kompānijas kā Navigenix, DNA Direct un 23andMe,
kuras izsniedz jums jūsu ģenētiskos profilus,
dažiem cilvēkiem dod sajūtu „Ak, Dievs, un ko es varu darīt šajā sakarā?”
Mūsu gēni nav mūsu liktenis, un ja mēs izdarām šīs izmaiņas,
tie ir nosliece, bet ja mēs izdarām lielākas izmaiņas,
nekā citādi būtu darījuši,
mēs patiešām varam mainīt to, kā izpaužas mūsu gēni.
Paldies.
(Aplausi)